SET บ่ายยืนลบ กังวลปัจจัยภายในแนะ “จำกัดการลงทุน” ในพอร์ตหลัก
SET บ่ายยืนลบ กังวลปัจจัยภายในพร้อมให้แนวรับ 1,450-1,410 แนวต้าน 1,470-1,480 จุด โบรกฯ แนะ “จำกัดการลงทุน” ในพอร์ตหลัก แม้ SET จะปรับตัวลงมามากก็ตาม
10 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (10 ต.ค.) กังวลปัจจัยในประเทศเป็นหลัก ทำให้ตลาด underperform กว่าตลาดภูมิภาคที่แกว่งบวก-ลบในกรอบแคบ จากนี้ไปก็ต้องรอดูว่าสถานการณ์จะเป็นอย่างไรต่อไป ถ้านักลงทุนกังวลมากก็อาจทำให้ปรับตัวลงไปได้อีกรอบ โดยมองที่ระดับ 1,450 จุด ถ้าหลุดก็มีน้ำหนักมากที่จะไหลลงไปทดสอบ Low เดิมเมื่อเดือน ก.ย.59 ที่ 1,410 จุด ด้านปัจจัยจากนอกประเทศก็มีการดีเบตระหว่างผู้ชิงตำแหน่งประธานาธิบดีของสหรัฐฯในรอบที่ 2 ผลที่ออกมาทาง”ฮิลลารี”ก็ยังคงนำมาในรอบ 2 ส่วนเรื่องของ”ดอยซ์แบงก์”ก็ผ่อนคลายลง จากนี้ไปติดตามการประชุมเฟดในวันที่ 1-2 พ.ย.และติดตามค่าเงินปอนด์ด้วย บ่ายนี้ตลาดฯคงยังติดลบอยู่จากความกังวลปัจจัยในประเทศ พร้อมให้แนวรับ 1,450-1,410 แนวต้าน 1,470-1,480 จุด
 
น.ส.อาภาภรณ์ แสวงพรรค ผู้อำนวยการบริหารฝ่ายวิจัย บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยเช้านี้ปรับตัวลงแรง เหตุจากกังวลปัจจัยในประเทศ ทำให้ตลาด underperform กว่าตลาดหุ้นอื่นในภูมิภาคเอเชียที่เคลื่อนไหวทั้งในแดนบวก-ลบในกรอบแคบ จากนี้ไปก็ต้องรอดูว่าสถานการณ์จะเป็นอย่างไรต่อไป ถ้านักลงทุนกังวลมากก็อาจทำให้ปรับตัวลงไปได้อีกรอบ โดยมองที่แนว 1,450 จุด ถ้าหลุดก็มีน้ำหนักมากที่จะไหลลงไปทดสอบ Low เดิมเมื่อเดือน ก.ย.59 ที่ 1,410 จุด
“มันก็เป็นเรื่องปกติที่คนจะขายปรับพอร์ตก่อน เพราะเป็นการสะท้อนความไม่แน่นอนที่สูงขึ้น”น.ส.อาภาภรณ์ กล่าว
น.ส.อาภาภรณ์ กล่าวว่า ด้านปัจจัยจากนอกประเทศก็มีการดีเบตของผู้ชิงตำแหน่งประธานาธิบดีสหรัฐฯในรอบที่ 2 ผลที่ออกมาทางนางฮิลลารี คลินตัน ผู้สมัครชิงตำแหน่งจากพรรคเดโมแครต สามารถคว้าชัยชนะเหนือ นายโดนัลด์ ทรัมป์ ผู้สมัครชิงตำแหน่งจากพรรครีพับลิกัน ขณะที่ความกังวลกรณี”ดอยซ์แบงก์”ผ่อนคลายลง หลังจาก S&amp;P คงอันดับเครดิตในระดับเดิม แต่ให้แนวโน้มอันดับความน่าเชื่อถือดังกล่าวใน “เชิงลบ”
อย่างไรก็ดี ให้ติดตามในวันที่ 1-2 พ.ย.นี้ที่จะมีการประชุมธนาคารกลางสหรัฐ(เฟด) และยังต้องติดตามการเคลื่อนไหวของค่าเงินปอนด์ด้วยหลังจากอ่อนค่าลงต่อเนื่องจากความกังวลของนักลงทุนเกี่ยวกับผลกระทบของการแยกตัวของอังกฤษออกจากสหภาพยุโรป (Brexit) 
ส่วนแนวโน้มการลงทุนในช่วงบ่ายนี้ ตลาดฯคงจะยังติดลบอยู่จากความกังวลปัจจัยในประเทศ พร้อมให้แนวรับ 1,450-1,410 จุด ส่วนแนวต้าน 1,470-1,480 จุด
 
บล.ธนชาตระบุในบทวิเคราะห์ (10 ต.ค.) ว่าSET ภาคเช้า อ่อนแอ หลุดแนวรับ 1,486 จุด ลงมา ลุ้นทดสอบแนวรับ 1,460 จุด หากราคาปิดสิ้นวัน ไม่สามารถรับอยู่ จะมีโอกาสปรับลงต่อเนื่องไปที่ 1,385/95 จุด ในระยะ 1-2 สัปดาห์ข้างหน้า ดังนั้นเราจึงยังไม่แนะนำให้เพิ่มน้ำหนักพอร์ตการลงทุนหลัก จนกว่าจะเห็นสัญญาณการกลับตัวขึ้นมาของ SET Index
โดยการที่วันนี้ SET หลุดแนวรับ 1,486 จุดลงมา ทำจุดต่ำสุดใหม่ในรอบ และส่งผลให้ภาพทางเทคนิคมีโอกาสปรับตัวลงต่อ โดยเฉพาะหากว่า SET ไม่สามารถยืนเหนือ 1,460 จุดได้ในวันนี้ ซึ่งจะเพิ่มโอกาสให้ SET ปรับตัวลงไปบริเวณ 1,385/95 จุดได้ ยังแนะนำ “จำกัดการลงทุน” ในพอร์ตหลัก แม้ SET จะปรับตัวลงมามากก็ตาม
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BCPG   มูลค่าการซื้อขาย 1,967.54 ล้านบาท ปิดที่  12.50 บาท ลดลง   0.70 บาท
BANPU  มูลค่าการซื้อขาย 1,833.48 ล้านบาท ปิดที่  16.50 บาท ลดลง   1.00 บาท
CPALL  มูลค่าการซื้อขาย 1,719.77 ล้านบาท ปิดที่  61.25 บาท ลดลง   2.75 บาท
PTT  มูลค่าการซื้อขาย 1,385.24 ล้านบาท ปิดที่ 336.00 บาท ลดลง   9.00 บาท
AOT  มูลค่าการซื้อขาย 1,257.06 ล้านบาท ปิดที่ 389.00 บาท ลดลง   4.00 บาท
 